
 ŽUPANIJA VUKOVARSKO-SRIJEMSKA

             OPĆINA JARMINA


Klasa: 015 – 01 / 13 – 01/ 1
Ur. br: 2188/04-02-13- 7
Jarmina,   28.01.2013.

Temeljem članka 22. točke 1. Zakona o pravu na pristup informacijama („Narodne novine“ br. 172/03.), dana  28.01.2013. god. Načelnik Općine Jarmina 

d o n o s i 

ODLUKU

o određivanju službenika za informiranje

I.

Određuje se Đurđica Franjčić, službenica Općine Jarmina na radnom mjestu administrativnog referenta, kao službena osoba ovlaštena za rješavanje zahtjeva za ostvarivanje prava na pristup informacijama (dalje u tekstu: službenik za informiranje).
II.


Službenik za informiranje obavlja sljedeće poslove:

· rješava pojedinačne zahtjeve za ostvarivanje prava na pristup informacijama

· osigurava redovito objavljivanje informacija

· unaprjeđuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad općinske uprave

· pomaže podnositeljima zahtjeva u svezi ostvarivanja prava na pristup informacijama

· vodi poseban službeni upisnik o zahtjevima, postupcima i odlukama o ostvarivanju prava na pristup informacijama

· poduzima ostale radnje i mjere potrebite za uredno vođenje Kataloga informacija.


U obavljanju poslova iz stavka 1. ove točke, svi zaposlenici Općine Jarmina dužni su službeniku za informiranje omogućiti pristup svim traženim podacima, dokumentima, aktima, izvješćima i drugim prilozima koje on zatraži, ukoliko nisu izuzete Zakonom.

III.


Za svoj rad službenik za informiranje odgovara načelniku općine


Ova Odluka stupa na snagu danom donošenja.

                                                                                            NAČELNIK OPĆINE JARMINA

                                                                                                         Andrija Draganić                                                                                                                 

Adresa: Vladimira Nazora 2, 32280 Jarmina; tel/fax: 032/215-101; e-mail:  jarmina@jarmina.hr

